Legăturile extremei drepte cu Moscova au pus Germania în alertă. „AfD se poartă ca o prelungire a statului terorist Rusia”
Pentru a lua parte la o sesiune cu ușile închise a Parlamentului german, deputații trebuie să își blocheze telefoanele și să le lase afară. În sala de ședințe, ei nu au voie nici măcar să își ia notițe. Pentru mulți politicieni, însă, aceste precauții împotriva spionajului par să fie doar o farsă și asta pentru că alături de ei, în aceste întâlniri secrete, se află membri ai partidului de extremă dreapta Alternativa pentru Germania (AfD), scrie New York Times.